b'\n_START_ARTICLE_\nOpinel\n_START_PARAGRAPH_\nOpinel er et fransk firma, der fremstiller og s\xc3\xa6lger en selvbetitlet r\xc3\xa6kk af knive med tr\xc3\xa6sk\xc3\xa6fte. Virksomheden blev grundlagt i 1890 og hovedkvarteret ligger i Saint-Jean-de-Maurienne, Savoie i Frankrig. Her driver det familieejede selskab ogs et museum, der er dedikeret til knivene. Opinel s\xc3\xa6lger omkring 15 millioner knive om \xc3\xa5ret. Opinelknive bliver fremstillet af b\xc3\xa5de high carbon og rustfrit st\xc3\xa5l, og sidstn\xc3\xa6vnte er af st\xc3\xa5l fra Sandvik AB i Sverige._NEWLINE_Oprindeligt blev opinelknive solt som arbejdsknive, men de er siden blevet et symbol p\xc3\xa5 fransk kultur, og Pablo Picasso skulle efter sigende have brugt opinelknive til sit arbejde som skulpt\xc3\xb8r. I 1989 blev "Opinel" listet i ordbogen Larousse som registreret varem\xc3\xa6rke._NEWLINE_Den danske bonde og tv-v\xc3\xa6rt Frank Erichsen, der er kendt for programmet Bonder\xc3\xb8ven, benytter bl.a. en opinelkniv, og i 2010 modtog han pisen som \xc3\x85rets Knivb\xc3\xa6rer af Vendsyssel Knivmagerlaug for dette.'